Diari Oficial de la Generalitat Valenciana


Sumari del DOGV 9255, del 13-01-2022 (2022/24)

Informació publica de la declaració d'utilitat pública, en concret, d'instal·lació elèctrica d'alta tensió. Resolució de l'expedient ATLINE/2018/41/12.
-------------------------------------------------------------------------------------------------------------------------------------------------------

### Dades del document

Número de DOGV
:   9255

Data del DOGV
:   13-01-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/24


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació publica de la declaració d'utilitat pública, en concret, d'instal·lació elèctrica d'alta tensió. Resolució de l'expedient ATLINE/2018/41/12. [2022/24]  
Presentada sol·licitud de declaració d'utilitat pública, relativa, en concret, a la instal·lació elèctrica indicada més avant i sobre la base dels següents:  
  
Fets  
Primer. Que en data 5 d'abril de 2018 s'incoa l'expedient ATLINE/2018/41/12, amb la sol·licitud presentada prèviament en aquest Servei Territorial d'Indústria i Energia.  
Segon. Que en data 18 de novembre de 2020 aquest servei territorial atorga la resolució d'autorització administrativa prèvia i l'autorització administrativa de construcció.  
Tercer. Que en data 9 de juliol de 2021 es presenta una sol·licitud de declaració, en concret, d'utilitat pública per a l'expedient ATLINE/2018/41/12.  
Quart. Que ha sigut realitzada la informació pública per a la declaració, en concret, d'utilitat pública a què fa referència l'article 9 del Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana, i l'article 144 del Reial decret 1955/2000, d'1 de desembre, mitjançant l'anunci corresponent, publicat en el diari El Periódico Mediterráneo el dia 7 de setembre de 2021; al tauler d'anuncis de l'Ajuntament de Benicarló, el 23 d'agost de 2021; en el Butlletí Oficial de la Província de Castelló de 10 d'agost de 2021 i en el Diari Oficial de la Generalitat Valenciana de 27 d'agost de 2021, i que no s'ha presentat cap al·legació durant el període d'informació pública de la sol·licitud presentada.  
  
Cinqué. Que el projecte presenta un traçat concretat. Aquest compta entre la seua documentació amb els plànols pertinents a escala adequada, està prou detallat i conté una relació concreta i individualitzada dels béns i drets afectats. Per tant, compleix les condicions previstes en l'article 143 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
De conformitat amb el projecte presentat, el traçat de la línia elèctrica compleix les condicions tècniques i de seguretat reglamentàriament establides, la qual cosa permet aprovar-lo sense perjudici de l'obligació de la mercantil peticionària d'indemnitzar adequadament les afeccions que l'execució del projecte puga ocasionar a tercers.  
  
Sisé. Examinada la documentació aportada, la Secció d'Energia emet amb data de hui la proposta de resolució favorable.  
  
Fonaments de dret  
Primer. Efectuats els tràmits establits en el Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Segon. D'acord amb l'article 54 de la Llei 24/2013, de 26 de desembre, del sector elèctric, les instal·lacions de distribució d'energia elèctrica es declaren, amb caràcter general, d'utilitat pública, a l'efecte d'expropiació forçosa dels béns i drets necessaris per a establir-les i de la imposició i l'exercici de la servitud de pas.  
Tercer. La instrucció d'aquest procediment és competència del Servei Territorial d'Indústria, Energia i Mines de Castelló, segons l'Ordre 1/2021, de 6 d'abril, de la Conselleria d'Economia Sostenible, Sectors Productius, Comerç i Treball, mitjançant la qual es desplega el Decret 175/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, i la resolució correspon al cap o la cap del servei territorial esmentat.  
  
El cap del Servei Territorial d'Indústria, Energia i Mines de Castelló, en l'àmbit de les competències que té atribuïdes, resol:  
  
Primer  
Declarar, en concret, la utilitat pública dels trams de la línia elèctrica autoritzada en la Resolució de 18 de novembre de 2020, la qual cosa porta implícita la necessitat d'ocupació dels béns i drets afectats, i implica l'ocupació urgent d'aquests a l'efecte de l'article 52 de la Llei d'expropiació forçosa, de 16 de desembre, i es concreta en una afecció a les finques particulars, incloses en la relació annexa, amb l'abast i els efectes previstos en l'article 57 de la Llei 24/2013, de 26 de desembre, del sector elèctric, i els articles 157.1, 158, 159, 160 i 162.3 del Reial decret 1955/2000, de la instal·lació elèctrica que s'indica:  
  
  
Peticionari: I-DE Redes Eléctricas Inteligentes, SAU.  
Emplaçament de la instal·lació: Partida Vila Perdiu - Benicarló - Castelló.  
Projecte. Denominació: CS-158/17 Reforma línia aèria trifàsica a 20 kV L-Càlig ST Benicarló entre suports 20146 i 20347.  
  
Característiques principals:  
  
NÚM. DE REGISTRE DE LÍNIES: ----- TIPUS: Aèria  
TENSIÓ: 20 kV LONGITUD TOTAL: 654 m  
LONGITUD AÈRIA: 654 m LONGITUD SUBTERRÀNIA: 0 m  
  
  
Pressupost: 18.078,74 euros  
  
Aquesta autorització s'emet sense perjudici de tercers, i deixa fora de perill els drets particulars.  
  
Segon  
Publicar i notificar aquesta resolució, d'acord amb el que s'estableix en el Decret 88/2005, i fer saber que la publicació d'aquesta es realitzarà igualment a l'efecte que determina l'article 44 de la Llei 39/2015, d'1 d'octubre, del procediment administratiu comú de les administracions públiques, de notificació d'aquesta resolució a les persones titulars desconegudes o amb domicili ignorat o a aquelles persones a qui s'ha intentat notificar i no s'ha pogut.  
  
L'Administració deixarà sense efecte aquesta resolució en qualsevol moment en què observe l'incompliment de les condicions que s'hi imposen.  
Aquesta autorització s'atorga sense perjudici de les concessions, llicències i permisos, tant públics com privats, que haja d'obtindre la persona sol·licitant de la instal·lació per a efectuar-la, d'acord amb altres disposicions que siguen aplicables i, especialment, les relatives a l'ordenació del territori i el medi ambient.  
Podrà ser causa de revocació d'aquesta resolució l'incompliment de les condicions que s'hi expressen, la variació substancial de les característiques descrites en la documentació presentada i que n'ha determinat l'atorgament o altra causa excepcional que ho justifique.  
  
Contra aquesta resolució, que no posa fi a la via administrativa, es pot interposar un recurs d'alçada davant de la Direcció General d'Indústria, Energia i Mines (c/ de la Democràcia, 77, 46130 València) en el termini d'un mes, comptat a partir de l'endemà de la notificació d'aquesta, de conformitat amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
Castelló de la Plana, 30 de novembre de 2021.- El cap del Servei Territorial d'Indústria, Energia i Mines: Gerardo Nebot García.